IGNALINOS RAJONO SAVIVALDYBĖS TARYBA

SPRENDIMAS

DĖL IGNALINOS RAJONO SAVIVALDYBĖS TARYBOS 2011 M. KOVO 31 D. SPRENDIMO NR. T-28 „DĖL IGNALINOS RAJONO SAVIVALDYBĖS 2011–2018 METŲ STRATEGINIO PLĖTROS PLANO PATVIRTINIMO“ PAKEITIMO

2015 m. kovo 10 d. Nr. T-2

Ignalina

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Ignalinos rajono savivaldybės 2011–2018 metų strateginio plėtros plano, patvirtinto Ignalinos rajono savivaldybės tarybos 2011 m. kovo 31 d. sprendimu Nr. T-28 „Dėl Ignalinos rajono savivaldybės 2011–2018 metų strateginio plėtros plano patvirtinimo“, 9.1 punktu, atsižvelgdama į UAB „Eurointegracijos projektai“ parengtas Ignalinos rajono strateginio plėtros plano atnaujinimo rekomendacijas, Ignalinos rajono savivaldybės taryba n u s p r e n d ž i a:

Pakeisti Ignalinos rajono savivaldybės tarybos 2011 m. kovo 31 d. sprendimą Nr. T-28 „Dėl Ignalinos rajono savivaldybės 2011–2018 metų strateginio plėtros plano patvirtinimo“ ir atnaujinti šiuo sprendimu patvirtintą Ignalinos rajono savivaldybės 2011–2018 metų strateginį plėtros planą, papildant 8.3 skyriaus „Ignalinos rajono savivaldybės plėtros priemonių planas“ 2.2.1 uždavinį „Skatinti socialinės atskirties mažinimą bei socialinės integracijos didinimą“ 2.2.1.7 priemone, 3.1.1 uždavinį „Sudaryti palankią aplinką investicijoms“ 3.1.1.5 priemone, 4.1.1 uždavinį „Sudaryti sąlygas kurti ilgalaikę plėtrą skatinančią infrastruktūrą“ 4.1.1.6 priemone, 4.2.1 uždavinį „Vystyti transporto infrastruktūrą ir gerinti keleivių pervežimo sistemą“ 4.2.1.5 priemone, 4.3.3 uždavinį „Renovuoti visuomeninės paskirties pastatus, daugiabučius namus, plėtoti socialinį būstą, gerinti gyvenamąją ir viešąją aplinką“ 4.3.3.11–4.3.3.12 priemonėmis, 4.4.1 uždavinį „Užtikrinti darnų, ekologiškai subalansuotą kaimo vietovių vystymą“ 4.4.1.5–4.4.1.7 priemonėmis ir išdėstant 2.2.1 uždavinio „Skatinti socialinės atskirties mažinimą bei socialinės integracijos didinimą“ 2.2.1.4 priemonę nauja redakcija pagal priedą.

Savivaldybės meras	Henrikas Šiaudinis

Ignalinos rajono savivaldybės tarybos

2015 m. kovo 10 d. sprendimo Nr. T-2

priedas

IGNALINOS RAJONO SAVIVALDYBĖS 2011–2018 METŲ STRATEGINIO PLĖTROS PLANO PATIKSLINIMAS IR PAPILDYMAS NAUJOMIS PRIEMONĖMIS

Eil. Nr.	Priemonės pavadinimas	Pasiekimo indikatorius	Įgyvendinimo laikotarpis	Atsakinga institucija
2.2.1.4.	Skatinti kultūrines, socialines, švietimo, sporto ir turizmo plėtojimo veiklas ir priemones, sukuriant ir įgyvendinant jų finansavimo tvarką	Sukurta ir įgyvendinta priemonių finansavimo tvarka, įgyvendintų priemonių skaičius	2011–2018	Ignalinos rajono savivaldybės administracija
2.2.1.7.	Remti ir skatinti nevyriausybinių organizacijų iniciatyvas, kurios padeda įgyvendinti lygias asmenų galimybes lyties, rasės, tautybės, kalbos, kilmės, socialinės padėties, tikėjimo, įsitikinimų ar pažiūrų, amžiaus, lytinės orientacijos, negalios, etninės priklausomybės, religijos pagrindu	Paremtų projektų skaičius	2015–2018	Ignalinos rajono savivaldybės administracija
3.1.1.5.	Suformuoti komercinės paskirties žemės sklypus	Suformuoti žemės sklypai investuotojams	2015–2018	Ignalinos rajono savivaldybės administracija
4.1.1.6.	Suformuoti ir įteisinti visuomenės poreikiams reikalingus žemės sklypus	Suformuoti ir įteisinti žemės sklypai	2015–2018	Ignalinos rajono savivaldybės administracija
4.2.1.5.	Diegti ir atnaujinti saugaus eismo priemones	Įdiegtos ir atnaujintos saugaus eismo priemonės	2015–2018	Ignalinos rajono savivaldybės administracija
4.3.3.11.	Plėsti esamas kapines, rengti esamų kapinių kadastro ir registro dokumentus	Išplėstos kapinės. Kapinės įtrauktos į registro dokumentus.	2015–2018	Ignalinos rajono savivaldybės administracija
4.3.3.12.	Atnaujinti ir plėsti pažeidimų viešose erdvėse fiksavimo infrastruktūrą	Atnaujintos ir įrengtos vaizdo stebėjimo ir kitos saugumo priemonės	2015–2018	Ignalinos rajono savivaldybės administracija
4.4.1.5.	Organizuoti žemės ūkio veiklą skatinančius renginius	Suorganizuoti renginiai	2015–2018	Ignalinos rajono savivaldybės administracija
4.4.1.6.	Rengti ir įgyvendinti vietos plėtros strategijas	Įgyvendinti projektai	2015–2018	Ignalinos rajono savivaldybės administracija, NVO
4.4.1.7.	Skatinti socialinių verslų plėtrą kaimo vietovėse	Įkurti ir veikia socialiniai verslai	2015–2018	Ignalinos rajono savivaldybės administracija, NVO

_______________